કલમ ૩૦૯ ત્યારે લાગે જયારે કોઈ આત્મહત્યાનો પ્રયાસ કરે. સરકાર આ કલમને હથિયાર બનાવીને હાર્દિક પટેલનાં ઉપવાસ અટકાવવા માટે સજ્જ બની રહી છે. આ કલમમાં આત્મહત્યાનાં પ્રયાસ બદલ એક વર્ષની જેલ થઇ શકે છે. ઉલ્લેખનીય છે કે પાટીદાર શહીદ યાત્રા અમદાવાદ પહોંચી હતી ત્યારે હાર્દિક પટેલે પોતે અનામત માટે ઉપવાસ પર બેસવાની જાહેરાત કરી હતી. જો કે આ મુદ્દે હાર્દિક પટેલે જણાવ્યું હતું કે જો સરકાર મારી ધરપકડ કરશે તો હું જેલમાં પણ આમરણ ઉપવાસ કરીશ.